pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-​รมต.นร. นายเทวัญ ฯ ลงพื้นที่โคราช มอบเงินช่วยเหลือผู้ประสบอัคคีภัย จำนวน 82 ราย
วันศุกร์ที่ 27 ธันวาคม 2562
​รมต.นร. นายเทวัญ ฯ ลงพื้นที่โคราช มอบเงินช่วยเหลือผู้ประสบอัคคีภัย จํานวน 82 ราย
​รมต.นร. นายเทวัญ ฯ ลงพื้นที่โคราช มอบเงินช่วยเหลือผู้ประสบอัคคีภัย จํานวน 82 ราย
วันนี้ (27 ธ.ค.62) เวลา 13.00 น. นายเทวัญ ลิปตพัลลภรัฐมนตรีประจําสํานักนายกรัฐมนตรี นําคณะลงพื้นที่ จ.นครราชสีมา นําเงินจากกองทุนช่วยเหลือผู้ประสบสาธารณภัย สํานักนายกรัฐมนตรีมอบให้กับผู้ประสบอัคคีภัย จํานวน 82 ราย ที่วัดสะแก ต.ในเมือง อ.เมือง จ.นครราชสีมา
ทั้งนี้ ผู้ประสบอัคคีภัยจํานวน 82 ราย ในพื้นที่เขตเทศบาลนครนครราชสีมา ได้รับผลกระทบจากเหตุเพลิงไหม้ตลาดแม่กินเฮง เมื่อคืนวันที่ 1 ธันวาคมที่ผ่านมา ซึ่งงบประมาณในการช่วยเหลือในวันนี้ เป็นเงินจากกองทุนเงินช่วยเหลือผู้ประสบสาธารณภัย สํานักนายกรัฐมนตรี โดยมอบให้รายละ 5,000 บาท รวมเป็นเงินทั้งสิ้น 410,000 บาท
จากนั้นรัฐมนตรีประจําสํานักนายกรัฐมนตรีได้พบปะกับผู้ประสบภัยเพื่อสร้างขวัญและกําลังใจ รัฐมนตรีประจําสํานักนายกรัฐมนตรี กล่าวกับผู้ประสบอัคคีภัยว่า รัฐบาลมีกองทุนเงินช่วยเหลือผู้ประสบสาธารณภัยอยู่ในความดูแลของสํานักนายกรัฐมนตรี ไว้คอยดูแลความเดือดร้อนของประชาชนผู้ประสบภัยสาธารณะต่าง ๆ ทั้งน้ําท่วม ไฟไหม้ ซึ่งผู้ประสบภัยทั้ง 82 ราย ทางกองทุนฯ ได้พิจารณาแล้วว่าอยู่ในหลักเกณฑ์การให้ความช่วยเหลือ จึงนําเงินมามอบให้ในครั้งนี้ พร้อมให้กําลังใจกับผู้ประสบภัยว่าขอให้ทุกท่านมีจิตใจที่เข้มแข็ง ต่อสู้กับอุปสรรค
สําหรับสถานการณ์อัคคีภัยในครั้งนี้ เกิดภัยเมื่อวันที่ 1 ธันวาคม 2562 เวลา 21.01 น. เทศบาลนครนครราชสีมา รวมทั้งองค์กรปกครองส่วนท้องถิ่นอื่นๆ ส่วนราชการต่างๆ ทั้งภาครัฐ และภาคเอกชน อาสาสมัครในพื้นที่ ได้ร่วมกันเข้าระงับเหตุ และสถานการณ์ได้สิ้นสุดลงแล้ว เมื่อวันที่ 2 ธันวาคม 2562 เวลา 06.30 น. เทศบาลนครนครราชสีมา ได้ดําเนินการสํารวจความเสียหายพบมีผู้ประสบอัคคีภัย จํานวน 82 ราย ทางจังหวัดนครราชสีมาได้ขอสนับสนุนงบประมาณจากกองทุนเงินช่วยเหลือผู้ประสบสาธารณภัย สํานักนายกรัฐมนตรี ซึ่งมีการดําเนินการตามขั้นตอน ระเบียบ จนกระทั่งมีการนําเงินมามอบให้กับผู้ประสบอัคคีภัยในครั้งนี้
....................
รัฐบาลไทย-ข่าวทำเนียบรัฐบาล-นายกฯ ติดตามการบริหารจัดการน้ำในเขตพื้นที่ EEC ย้ำให้ใช้ยุทธศาสตร์การเชื่อมโยงเครือข่ายอ่างเก็บน้ำในพื้นที่ และเพิ่มการใช้น้ำซ้ำ พร้อมนำแหล่งน้ำเอกชนเสริมในระบบ
วันอาทิตย์ที่ 5 เมษายน 2563
นายกฯ ติดตามการบริหารจัดการน้ําในเขตพื้นที่ EEC ย้ําให้ใช้ยุทธศาสตร์การเชื่อมโยงเครือข่ายอ่างเก็บน้ําในพื้นที่ และเพิ่มการใช้น้ําซ้ํา พร้อมนําแหล่งน้ําเอกชนเสริมในระบบ
นายกฯ ติดตามการบริหารจัดการน้ําในเขตพื้นที่ EEC ย้ําให้ใช้ยุทธศาสตร์การเชื่อมโยงเครือข่ายอ่างเก็บน้ําในพื้นที่ และเพิ่มการใช้น้ําซ้ํา พร้อมนําแหล่งน้ําเอกชนเสริมในระบบ
วันที่ 5 เม.ย.63 ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยสถานการณ์น้ําและได้มีการติดตามความคืบหน้าในการบริหารจัดการน้ําในเขตเศรษฐกิจพิเศษภาคตะวันออก หรือ EEC อย่างต่อเนื่อง โดย สทนช. รายงานการให้ความช่วยเหลือพื้นที่ประสบภัยแล้งในพื้นที่ภาคตะวันออกว่า กรมชลประทานและอีสท์วอเตอร์สูบน้ําจากอ่างเก็บน้ําประแสร์เพื่อไปลงอ่างเก็บน้ําหนองปลาไหลและอ่างเก็บน้ําคลองใหญ่แล้ว โดยกรมชลประทานสูบผันน้ําประแสร์-คลองใหญ่ น้ําเต็มกําลัง 6 เครื่อง ปริมาณน้ํา 300,000 ลบ.ม./วัน ระบายลงคลองน้ําแดง 120,000 ลบ.ม./วัน และไปลงอ่างเก็บน้ําหนองปลาไหล 180,000 ลบ.ม./วัน อีสท์วอเตอร์สูบผันน้ําอ่างฯ ประแสร์-อ่างเก็บน้ําหนองปลาไหลเต็มกําลัง 6 เครื่อง 300,000 ลบ.ม./วัน ไปลงอ่างเก็บน้ําหนองปลาไหลทั้งหมด ซึ่งจะทําให้มีน้ําลงอ่างเก็บน้ําหนองปลาไหลรวม 480,000 ลบ.ม./วัน และลงอ่างคลองใหญ่ 120,000 ลบ.ม./วัน ทั้งสองอ่างเก็บน้ํามีน้ําวันละ 600,000 ลบ.ม. ซึ่งจะช่วยทําให้สถานการณ์น้ําจังหวัดระยองดีขึ้น และสนับสนุนการบริหารจัดการน้ําในพื้นที่เขตพัฒนาเศรษฐกิจพิเศษภาคตะวันออกให้เพียงพอในฤดูฝนนี้ อย่างไรก็ตามยังต้องมีการติดตามการบริหารจัดการอย่างใกล้ชิด ด้วยการเชื่อมโยงเครือข่ายอ่างเก็บน้ําในพื้นที่ นําแหล่งน้ําเอกชนมาเสริมในระบบเพิ่มเติม รวมทั้งรณรงค์ใช้มาตรการ 3 R (Reduce Reuse Recycle) เพื่อนําน้ํากลับมาใช้ซ้ําและให้มีน้ําเพียงพอ ทั้งนี้ สาเหตุหลักมาจากปริมาณฝนที่ตกในพื้นที่ในปีนี้ต่ํากว่าค่าเฉลี่ยมาก โดยบางพื้นที่ต่ํากว่าค่าเฉลี่ยเกือบร้อยละ 40 จึงทําให้ปริมาณน้ําในอ่างเก็บน้ําต่าง ๆ มีน้ําไม่เพียงพอใช้ในอุตสาหกรรม หรือกิจกรรมทางการท่องเที่ยวในพื้นที่ จึงยังอยากรณรงค์ให้ใช้น้ําอย่างประหยัดในทุกพื้นที่
รัฐบาลไทย-ข่าวทำเนียบรัฐบาล-ปลัด พสุฯ เปิดงาน “1 ทศวรรษ CSR-DPIM สู่การสร้างสรรค์สังคม” และมอบรางวัลให้แก่สถานประกอบการที่ผ่านเกณฑ์มาตรฐานความรับผิดชอบต่อสังคมของผู้ประกอบการอุตสาหกรรมแร่ ปี 61
วันพุธที่ 20 กุมภาพันธ์ 2562
ปลัด พสุฯ เปิดงาน “1 ทศวรรษ CSR-DPIM สู่การสร้างสรรค์สังคม” และมอบรางวัลให้แก่สถานประกอบการที่ผ่านเกณฑ์มาตรฐานความรับผิดชอบต่อสังคมของผู้ประกอบการอุตสาหกรรมแร่ ปี 61
ปลัด พสุฯ เปิดงาน “1 ทศวรรษ CSR-DPIM สู่การสร้างสรรค์สังคม” และมอบรางวัลให้แก่สถานประกอบการที่ผ่านเกณฑ์มาตรฐานความรับผิดชอบต่อสังคมของผู้ประกอบการอุตสาหกรรมแร่ ปี 61
เมื่อวันที่ 15 กุมภาพันธ์ 2562 นายพสุ โลหารชุน ปลัดกระทรวงอุตสาหกรรม เป็นประธานเปิดงาน “1 ทศวรรษ CSR-DPIM สู่การสร้างสรรค์สังคม” และมอบรางวัลให้แก่สถานประกอบการที่ผ่านเกณฑ์มาตรฐานความรับผิดชอบต่อสังคมของผู้ประกอบการอุตสาหกรรมแร่ (CSR-DPIM) ประจําปี 2561 โดยมีนางสาวนิสากร จึงเจริญธรรม รองปลัดกระทรวงอุตสาหกรรม นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม นางวรวรรณ ชิตอรุณ เลขาธิการคณะกรรมการอ้อยและน้ําตาลทราย และนางสาวสิริรัตน์ ไกรวณิช ผู้ช่วยปลัดกระทรวงอุตสาหกรรม ร่วมเปิดงาน และนายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ ให้การต้อนรับ ณ ห้องประชุม ชั้น 1 อาคารกรมอุตสาหกรรมพื้นฐานและการเหมืองแร่
สําหรับสถานประกอบการที่ผ่านเกณฑ์การดําเนินงานตามมาตรฐาน CSR-DPIM ประจําปี 2561 มีจํานวน 11 แห่ง สถานประกอบการเครือข่าย CSR-DPIM ผ่านเกณฑ์การดําเนินงานตามมาตรฐาน CSR-DPIM ประจําปี 2561 ได้คะแนน 100 คะแนนเต็ม (โล่ทอง) มีจํานวน 12 แห่ง สถานประกอบการเครือข่าย CSR-DPIM ผ่านเกณฑ์การดําเนินงานตามมาตรฐาน CSR-DPIM ประจําปี 2561 จํานวน 44 แห่ง และบุคลากรด้านความรับผิดชอบต่อสังคม CSR-DPIM จํานวน 4 ท่าน
รัฐบาลไทย-ข่าวทำเนียบรัฐบาล-ผบ.ทร. สหราชอาณาจักรและคณะ เข้าเยี่ยมคำนับ รมว.กห.
วันศุกร์ที่ 30 สิงหาคม 2562
ผบ.ทร. สหราชอาณาจักรและคณะ เข้าเยี่ยมคํานับ รมว.กห.
พล.อ.ประยุทธ์ จันทร์โอชา นรม.และ รมว.กห. ได้มอบหมายให้ พล.อ.ชัยชาญ ช้างมงคล รมช.กห.เป็นผู้แทนให้การต้อนรับการเยี่ยมคํานับของ พล.ร.อ. Tony Radakin (โทนี ราดาคิน) ผบ.ทร. สหราชอาณาจักรและคณะ ณ ศาลาว่าการกลาโหม
พล.อ.ประยุทธ์ จันทร์โอชา นรม.และ รมว.กห. ได้มอบหมายให้ พล.อ.ชัยชาญ ช้างมงคล รมช.กห.เป็นผู้แทนให้การต้อนรับการเยี่ยมคํานับของ พล.ร.อ. Tony Radakin (โทนี ราดาคิน) ผบ.ทร. สหราชอาณาจักรและคณะ ณ ศาลาว่าการกลาโหม ในโอกาสเดินทางมาเยือนไทย เพื่อเข้าร่วมประชุมผู้นําทางทหารภาคพื้นอินโด – แปซิฟิก
ทั้งสองฝ่ายได้ชื่นชมความสัมพันธ์อันดีที่มีต่อกันมายาวนาน และหารือร่วมกันถึงการพัฒนาความร่วมมือทางทหารระหว่างกัน ทั้งด้านการฝึก การศึกษา การแลกเปลี่ยนข่าวกรอง การปฏิบัติการรักษาสันติภาพ และความร่วมมือด้านอุตสาหกรรมป้องกันประเทศ ซึ่ง ผบ.ทร.สหราชอาณาจักร ได้กล่าวยืนยันถึงความพร้อมที่จะยกระดับความสัมพันธ์ และเพิ่มพูนความร่วมมือทางทหารกับกองทัพไทยให้แน่นแฟ้นมากขึ้น
รัฐบาลไทย-ข่าวทำเนียบรัฐบาล-กรมทรัพย์สินทางปัญญาชี้แจง กรณีการคัดค้านคำขอสิทธิบัตรยารักษาโรคไวรัสตับอักเสบซี
วันพุธที่ 25 เมษายน 2561
กรมทรัพย์สินทางปัญญาชี้แจง กรณีการคัดค้านคําขอสิทธิบัตรยารักษาโรคไวรัสตับอักเสบซี
กรมทรัพย์สินทางปัญญาชี้แจง กรณีการคัดค้านคําขอสิทธิบัตรยารักษาโรคไวรัสตับอักเสบซี
วันที่ 24 เมษายน 2561 นายทศพล ทังสุบุตร อธิบดีกรมทรัพย์สินทางปัญญา กระทรวงพาณิชย์ ชี้แจงประเด็น คัดค้านคําขอสิทธิบัตรยารักษาโรคไวรัสตับอักเสบซี ตามที่ voice tv ได้เสนอข่าวเกี่ยวกับการที่มูลนิธิเข้าถึงเอดส์ได้ยื่นคําคัดค้านคําขอรับสิทธิบัตรเลขที่ 1401001362 ว่าเป็นวิธีการรักษาโรคมนุษย์ ซึ่งไม่สามารถขอรับสิทธิบัตรได้ และเป็นเพียงวิธีการผสมยาจึงไม่มีขั้นการประดิษฐ์ที่สูงขึ้น และให้ข้อกังวลเกี่ยวกับการที่ผู้ขอแก้ไขคําขอดังกล่าวหลังจากที่มีการประกาศโฆษณาคําขอไปแล้ว
กรมทรัพย์สินทางปัญญา ขอชี้แจงว่า
1. คําขอ 1401001362 เป็นการประดิษฐ์เกี่ยวกับยารักษาโรคไวรัสตับอักเสบซี ซึ่งกรมฯ ได้ตรวจสอบเบื้องต้นแล้วเห็นว่า มีรายการครบถ้วนเพียงพอตามที่กฎหมายกําหนดจึงประกาศโฆษณาเมื่อวันที่ 8 กุมภาพันธ์ 2561 ทั้งนี้ ตามกฎหมายสิทธิบัตรเปิดโอกาสให้มีการคัดค้านได้ภายใน 90 วันนับแต่วันประกาศโฆษณา หลังจากนั้นมูลนิธิเข้าถึงเอดส์ได้ยื่นคําคัดค้านการขอรับสิทธิบัตรดังกล่าวเมื่อวันที่ 23 เมษายน 2561 ซึ่งตามกฎหมายสิทธิบัตร กรมทรัพย์สินทางปัญญาจะต้องจัดส่งสําเนาคําคัดค้านพร้อมพยานหลักฐานให้ผู้ขอรับสิทธิบัตรเพื่อให้ผู้ขอรับสิทธิบัตรพิจารณายื่นคําโต้แย้งกลับมาภายใน 90 วันนับแต่วันได้รับสําเนา เมื่อกรมฯ ได้รับพยานหลักฐานจากทั้ง 2 ฝ่ายครบถ้วนแล้ว กรมฯ จึงจะพิจารณาได้ว่าคําขอดังกล่าวจะสามารถดําเนินการขอรับสิทธิบัตรต่อไปได้หรือไม่
2. ผู้ขอรับสิทธิบัตรได้ยื่นคําขอแก้ไขเพิ่มเติมหลังประกาศโฆษณาพร้อมชําระค่าธรรมเนียมการแก้ไขฯ ณ ส่วนบริการรับคําขอกรมทรัพย์สินทางปัญญาเมื่อวันที่ 29 มีนาคม 2561 ซึ่งการยื่นคําขอแก้ไขสามารถกระทําได้แต่ต้องไม่เป็นการแก้ไขสาระสําคัญของการประดิษฐ์ที่ยื่นขอรับสิทธิบัตร ดังนั้น หากเป็นการแก้ไขเพิ่มเติมสาระสําคัญ กรมฯ จะไม่อนุญาตให้แก้ไข ซึ่งกรมฯ อยู่ระหว่างการพิจารณา
ทั้งนี้ ในการพิจารณาเรื่องดังกล่าว กรมฯ จะดําเนินการด้วยความรอบคอบ รัดกุมและเป็นธรรมแก่ทุกฝ่าย
--------------------------
รัฐบาลไทย-ข่าวทำเนียบรัฐบาล-SME Development Bank ขนทัพสินเชื่อดอกเบี้ยต่ำ ร่วมงาน Money Expo 2017 กรุงเทพฯ คาด SMEs ยื่นกู้กว่า 1,000 ล้านบาท
วันพฤหัสบดีที่ 11 พฤษภาคม 2560
SME Development Bank ขนทัพสินเชื่อดอกเบี้ยต่ํา ร่วมงาน Money Expo 2017 กรุงเทพฯ คาด SMEs ยื่นกู้กว่า 1,000 ล้านบาท
ธพว.ร่วมพิธีเปิดงานมหกรรมการเงิน Money Expo 2017 กรุงเทพฯ โดยขนทัพสินเชื่อดอกเบี้ยต่ําและโปรโมชั่นสุดพิเศษ คาดว่าภายในงานจะมีผู้ประกอบการ SMEs ประสงค์ยื่นขอสินเชื่อกว่า 1,000 ล้านบาท
ในวันนี้ (11 พ.ค. 2560) นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (SME Development Bank หรือ ธพว.) ร่วมพิธีเปิดงานมหกรรมการเงิน Money Expo 2017 กรุงเทพฯ โดยขนทัพสินเชื่อดอกเบี้ยต่ําและโปรโมชั่นสุดพิเศษ คาดว่าภายในงานจะมีผู้ประกอบการ SMEs ประสงค์ยื่นขอสินเชื่อกว่า 1,000 ล้านบาท อาทิ กองทุนพัฒนาเอสเอ็มอีตามแนวประชารัฐ อัตราดอกเบี้ยต่ําสุด ๆ เพียง 1% ต่อปี ตลอดอายุสัญญา วงเงินกองทุน 20,000 ล้านบาท ระยะเวลาชําระคืน 7 ปี ไม่ต้องผ่อนชําระหนี้ใน 3 ปีแรก ไม่ต้องมีหลักประกัน ให้กู้สูงสุด 10 ล้านบาทต่อราย สินเชื่อ SMEs Transformation Loan อัตราดอกเบี้ยต่ําพิเศษ 3% คงที่ 3 ปีแรก ปีที่ 4-7 อัตราดอกเบี้ย MLR ต่อปี วงเงิน 15,000 ล้านบาท กู้ได้รายละไม่เกิน 15 ล้านบาท ระยะเวลากู้ยืมไม่เกิน 7 ปี ปลอดชําระคืนเงินต้นสูงสุดไม่เกิน 12 เดือน สินเชื่อ SMART SMEs บัญชีเดียว อัตราดอกเบี้ยเพียง 5% , สินเชื่อ Soft Loan เพื่อปรับเปลี่ยนเครื่องจักร อัตราดอกเบี้ยเพียง 4% และ สินเชื่อแฟคตอริ่งเบิกจ่ายทั่วไทยในวันเดียว อัตราดอกเบี้ยเพียง 3.99% เป็นต้น พร้อมบริการรับคําขอยื่นกู้ภายในงานด้วยระบบนวัตกรรมทางการเงินอิเล็คทรอนิกส์ โดยสามารถติดต่อได้ที่หน้างานหรือกรอกข้อมูลขอสินเชื่อผ่านระบบออนไลน์ ได้ตั้งแต่วันนี้จนถึงวันที่ 15 พฤษภาคม 2560 ได้ที่ facebook.com/SMEDevelopmentBank หรือที่ลิ้งค์https://goo.gl/forms/cQ7DFyUVflHoLpIQ2 เพื่อตอบสนองความต้องการผู้ประกอบการ SMEs สู่ยุคดิจิตอลไทยแลนด์ 4.0 ด้วยการทําธุรกรรมผ่านเทคโนโลยี ที่ความสะดวก รวดเร็ว และความปลอดภัย ช่วยผู้ประกอบการให้สามารถเข้าถึงแหล่งเงินทุน พร้อมบริการปรึกษาแนะนําด้านการพัฒนาและเริ่มต้นธุรกิจ SMEs Startup โครงการร่วมลงทุน
ทั้งนี้ ยังได้จัด สัมมนา “โฟกัสธุรกิจพิชิตยอดขาย ด้วยการตลาดออนไลน์กับครูชัย M.I.B.” ในวันพฤหัสบดี ที่ 11 พฤษภาคม 2560 เวลา 15.30 - 17.30 น. พบกับวิทยากรผู้มากความสามารถครูชัย ชัยพนธ์ ชวาลวณิชชัย นักลงทุนที่ปรึกษาและวิทยากรผู้เชี่ยวชาญด้านการตลาดออนไลน์ เจ้าของเพจ M.I.B. Marketing in Black การตลาดง่ายๆเพียงปลายนิ้ว ฟรีไม่มีค่าใช้จ่าย
พบกันที่บูธ SME Development Bank ในงานมหกรรมการเงิน Money Expo 2017 ระหว่างวันที่ 11-14 พฤษภาคม 2560 ตั้งแต่เวลา 10.00 – 21.00 น. ณ อาคารชาเลนเจอร์ 2-3 อิมแพ็ค เมืองทองธานี ที่ บูธ J4 ผู้ประกอบการที่ยื่นกู้สินเชื่อภายในงาน เอกสารครบ รับทันทีของสมนาคุณพิเศษ สามารถสอบถามข้อมูลเพิ่มเติมได้ที่ Call Center 1357 หรือติดตามกิจกรรมดีๆ ฟรี! ไม่มีค่าใช้จ่าย ผ่านช่องทาง facebook.com/SMEDevelopmentBank
ข้อมูลเพิ่มเติมติดต่อ : นางอุบลรัตน์ ค่าแพง ผู้อํานวยการฝ่ายสื่อสารองค์กรและกิจกรรมเพื่อสังคม โทร. 085-980-7861, 0-265-4574-5
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานพิธีทำบุญตักบาตร ถวายพระราชกุศลแด่สมเด็จพระเจ้าอยู่หัว เนื่องในโอกาสวันเฉลิมพระชนมพรรษา 66 พรรษา 28 กรกฎาคม 2561
วันเสาร์ที่ 28 กรกฎาคม 2561
นายกรัฐมนตรีเป็นประธานพิธีทําบุญตักบาตร ถวายพระราชกุศลแด่สมเด็จพระเจ้าอยู่หัว เนื่องในโอกาสวันเฉลิมพระชนมพรรษา 66 พรรษา 28 กรกฎาคม 2561
นายกรัฐมนตรีเป็นประธานพิธีทําบุญตักบาตร ถวายพระราชกุศลแด่สมเด็จพระเจ้าอยู่หัว เนื่องในโอกาสวันเฉลิมพระชนมพรรษา 66 พรรษา 28 กรกฎาคม 2561
วันนี้ (28 กรกฎาคม 2561) เวลา 06.30 น. ณ บริเวณพิธีท้องสนามหลวง พลเอก ประยุทธ์ จันทร์โอชา นายกรัฐมนตรี เป็นประธานในพิธีทําบุญตักบาตรถวายพระราชกุศลแด่สมเด็จพระเจ้าอยู่หัว เนื่องในโอกาสวันเฉลิมพระชนมพรรษา 66 พรรษา 28 กรกฎาคม 2561 โดยมีนางนราพร จันทร์โอชา ภริยา คณะองคมนตรีและคู่สมรส ประธานองค์กรอิสระและคู่สมรส คณะรัฐมนตรีและคู่สมรส เลขาธิการนายกรัฐมนตรี ส่วนราชการในพระองค์ ผู้ว่าราชการกรุงเทพมหานคร ผู้บัญชาการเหล่าทัพและผู้บัญชาการตํารวจแห่งชาติ หัวหน้าส่วนราชการอิสระ เข้าร่วมในพิธี ตามลําดับพิธีดังนี้
นายกรัฐมนตรีจุดธูปเทียนบูชาพระรัตนตรัย และจุดธูปเทียนเครื่องทองน้อยถวายราชสักการะพระบรมฉายาลักษณ์พระบาทสมเด็จพระปรมินทรมหาภูมิพลอดุลยเดช บรมนาถบพิตรจากนั้น นายกรัฐมนตรีเปิดกรวยกระทงดอกไม้ธูปเทียนแพหน้าพระฉายาลักษณ์สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จพระเจ้าอยู่หัว เจ้าหน้าที่อาราธนาศีล สมเด็จพระราชาคณะ พระราชาคณะจํานวน 10 รูป ให้ศีล เจ้าหน้าที่กล่าวคําถวายสังฆทาน นายกรัฐมนตรีถวายเครื่องไทยธรรมแด่พระสงฆ์จํานวน 10 รูป นายกรัฐมนตรีกรวดน้ํารับพร
จากนั้น นายกรัฐมนตรีและภริยา เดินไปยังจุดใส่บาตรบริเวณท้องสนามหลวงเพื่อร่วมพิธีตักบาตรพระสงฆ์ พระสงฆ์เดินออกรับบิณฑบาต จํานวน 670 รูป คณะองคมนตรีและคู่สมรส ประธานองค์กรอิสระและคู่สมรส คณะรัฐมนตรีและคู่สมรส เลขาธิการนายกรัฐมนตรี ส่วนราชการในพระองค์ ผู้ว่าราชการกรุงเทพมหานคร ผู้บัญชาการเหล่าทัพและผู้บัญชาการตํารวจแห่งชาติ หัวหน้าส่วนราชการอิสระ ร่วมตักบาตรพระสงฆ์
.............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-เลขาธิการ OECD เข้าเยี่ยมคารวะรองนายกรัฐมนตรี
วันพุธที่ 23 สิงหาคม 2560
เลขาธิการ OECD เข้าเยี่ยมคารวะรองนายกรัฐมนตรี
เลขาธิการ OECD เข้าเยี่ยมคารวะรองนายกรัฐมนตรี
วันนี้ (23 สิงหาคม 2560) เวลา 13.00 น. นายอังเคล กูเรีย เลขาธิการองค์การเพื่อความร่วมมือทางเศรษฐกิจและการพัฒนา เข้าเยี่ยมคารวะรองนายกรัฐมนตรี (นายสมคิด จาตุศรีพิทักษ์) ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญ ดังนี้
รองนายกรัฐมนตรีแสดงความยินดีที่ได้ต้อนรับนายอังเคล กูเรีย เลขาธิการองค์การเพื่อความร่วมมือทางเศรษฐกิจและการพัฒนา (Organisation for Economic Co-operation and Development : OECD) ในวันนี้ และยินดีที่ไทยได้เป็นเจ้าภาพจัดการประชุม OECD Southeast Asia Regional Forum 2017 โดยหวังว่าการประชุมดังกล่าวจะผ่านไปด้วยความเรียบร้อยและประสบความสําเร็จตามวัตถุประสงค์ นับว่าเป็นโอกาสอันดีที่จะช่วยประชาสัมพันธ์ให้ประชาชนไทยรู้จัก OECD และรับทราบถึงความร่วมมืออย่างใกล้ชิดของฝ่ายไทยและOECD ซึ่งเลขาธิการ OECD กล่าวขอบคุณที่รองนายกรัฐมนตรีอนุญาตให้เข้าพบในวันนี้ พร้อมยืนยันว่า OECD ให้ความสําคัญกับไทยอย่างมาก โดยเลือกให้ไทยเป็น 1 ใน 4 ประเทศ (อีก 3 ประเทศ คือ โมร็อกโก เปรู และคาซัคสถาน) ที่ OECD ประสงค์จะพัฒนาความร่วมมือผ่านโครงการ Thailand - OECD Country Programme (CP) เพื่อกระชับความร่วมมือกับไทยอย่างบูรณาการ
ทั้งสองฝ่ายแสดงความยินดีที่คณะรัฐมนตรีไทยมีมติเห็นชอบความร่วมมือระหว่างรัฐบาลไทยกับ OECD เพื่อสะท้อนเจตนารมณ์ของทั้งสองฝ่ายในการร่วมมือในการดําเนินโครงการ Country Programme (CP) เมื่อวันที่ 22 สิงหาคม 2560 ซึ่งประกอบด้วยโครงการความร่วมมือจํานวน 16 โครงการ ทั้งนี้ รองนายกรัฐมนตรีหวังเป็นอย่างยิ่งว่าโครงการ CP จะสามารถช่วยตอบโจทย์การพัฒนาประเทศตามแผนยุทธศาสตร์ชาติระยะ 20 ปี แผนพัฒนาเศรษฐกิจและสังคมแห่งชาติ ฉบับที่ 12 และนโยบายประเทศไทย 4.0 รวมทั้งสอดรับกับเป้าหมายการพัฒนาที่ยั่งยืนของสหประชาชาติได้
โอกาสนี้ เลขาธิการ OECD ได้ทาบทามให้ไทยพิจารณารับเป็นประธานร่วม (Co-Chair) ฝ่ายอาเซียนลําดับต่อไปของการประชุม Steering Group Meeting of SEARP ที่มีวาระ 3 ปี ซึ่งญี่ปุ่นและอินโดนีเซียจะครบวาระลงในปี 2560 โดยรองนายกรัฐมนตรีแสดงความประทับใจที่ฝ่าย OECD เห็นถึงความสําคัญของไทยที่มีศักยภาพอย่างมากในภูมิภาคอาเซียน ทั้งนี้ ทั้งสองฝ่ายเห็นพ้องต้องกันว่าการเป็นเจ้าภาพจัดการกระชุม OECD Southeast Asia Regional Forum 2017 และการประชุม Steering Group Meeting of the Southeast Asia Regional Programme ครั้งที่ 3 ตลอดจนความร่วมมือในโครงการ CP แสดงถึงบทบาทที่สําคัญของไทยในภูมิภาคและอาจจะนําไปสู่การตัดสินใจเข้าเป็นสมาชิก OECD ของไทยในอนาคต
รัฐบาลไทย-ข่าวทำเนียบรัฐบาล-รัฐบาลปรับปรุง พ.ร.บ. ยาให้ทันสมัย
วันศุกร์ที่ 23 พฤศจิกายน 2561
รัฐบาลปรับปรุง พ.ร.บ. ยาให้ทันสมัย
รัฐบาลอนุมัติแก้ไข พ.ร.บ.ยา ให้มีความทันสมัยและส่งเสริมการวิจัยและพัฒนายาอย่างต่อเนื่อง โดยให้คัดเลือกผู้เชี่ยวชาญ องค์กร และหน่วยงานทั้งในและต่างประเทศ
พุธที่ 21 พ.ย.61
รัฐบาลปรับปรุง พ.ร.บ. ยาให้ทันสมัย
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติแก้ไข พ.ร.บ.ยา ให้มีความทันสมัยและส่งเสริมการวิจัยและพัฒนายาอย่างต่อเนื่อง โดยให้คัดเลือกผู้เชี่ยวชาญ องค์กร และหน่วยงานทั้งในและต่างประเทศ เข้ามาช่วยสนับสนุนการทํางานขององค์การอาหารและยาในการออกใบอนุญาตผลิตภัณฑ์อาหารและยาต่าง ๆ ให้รวดเร็วและมีประสิทธิภาพมากขึ้น พร้อมทั้งให้กระทรวงสาธารณสุขกําหนดมาตรฐานการผลิต ขาย และนําเข้ายา ให้สอดคล้องกับมาตรฐานสากล กําหนดให้ใบขึ้นทะเบียนตํารับยามีอายุ 5 ปี และกําหนดโทษสําหรับผู้ที่นํายาไปวิจัยโดยไม่ปฏิบัติตามหลักเกณฑ์ เป็นต้น ทั้งนี้ รัฐบาลมุ่งหวังคุ้มครองผู้บริโภคยาอย่างมีประสิทธิภาพ และส่งเสริมการพัฒนาตํารับยาของไทยให้มีคุณภาพและประชาชนสามารถเข้าถึงได้
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงดิจิทัลฯ หารือความร่วมมือกับลิทัวเนีย เริ่มแรกด้านความปลอดภัยทางไซเบอร์
วันพฤหัสบดีที่ 6 ธันวาคม 2561
กระทรวงดิจิทัลฯ หารือความร่วมมือกับลิทัวเนีย เริ่มแรกด้านความปลอดภัยทางไซเบอร์
กระทรวงดิจิทัล
นางปิยนุช วุฒิสอน เลขาธิการคณะกรรมการดิจิทัลเพื่อเศรษฐกิจและสังคมแห่งชาติ พร้อมด้วยนายแพทย์พลวรรธน์ วิทูรกลชิต ผู้อํานวยการกองกิจการระหว่างประเทศ หารือร่วมกับนางสาวอีนา มาร์ซูโลนีเต (H.E. Ms. Ina Marčiulionytẻ) เอกอัครราชทูตสาธารณรัฐลิทัวเนียประจําประเทศไทย ถิ่นพํานัก ณ กรุงปักกิ่งและผู้แทน เมื่อวันที่ 4 ธันวาคม 2561 ณ สํานักงานปลัดกระทรวงดิจิทัลเพื่อเศรษฐกิจและสังคม กรุงเทพฯ โดยทั้งสองฝ่ายได้หารือเกี่ยวกับความเป็นไปได้ในการจัดทําความร่วมมือสาขาเทคโนโลยีสารสนเทศและการสื่อสาร รวมถึงเทคโนโลยีดิจิทัล เนื่องจากสาธารณรัฐลิทัวเนียมีความเชี่ยวชาญด้านรัฐบาลอิเล็กทรอนิกส์ (e-Government) การบริการทางภาครัฐ (e-Services) และความมั่นคงปลอดภัยทางไซเบอร์ (Cyber Security) โดยเบื้องต้นทั้งสองฝ่ายเห็นชอบที่จะดําเนินความร่วมมือการแลกเปลี่ยนประสบการณ์ด้านความมั่นคงปลอดภัยทางไซเบอร์ในโอกาสแรก
***********************
รัฐบาลไทย-ข่าวทำเนียบรัฐบาล-กรมทางหลวง ดำเนินโครงการก่อสร้างทางหลวงหมายเลข 121 สายทางเลี่ยงเมืองเชียงใหม่รอบนอก ตอน 1 (เหมืองกุง – ต้นเปา)  แล้วเสร็จ
วันพุธที่ 13 กันยายน 2560
กรมทางหลวง ดําเนินโครงการก่อสร้างทางหลวงหมายเลข 121 สายทางเลี่ยงเมืองเชียงใหม่รอบนอก ตอน 1 (เหมืองกุง – ต้นเปา)  แล้วเสร็จ
กรมทางหลวง โดยสํานักก่อสร้างทางที่ 1 ได้ดําเนินการก่อสร้างทางหลวงหมายเลข 121 สายทางเลี่ยงเมืองเชียงใหม่รอบนอก ตอน 1 (เหมืองกุง – ต้นเปา)  ระหว่าง กม.0+000 – กม.8+200 และ กม.11+125 – กม.15+310 มีจุดเริ่มต้นโครงการที่แยกสะเมิง – แยกต้นเปาพัฒนา(หลุยส์)
ลักษณะโครงการเป็นการก่อสร้างขยายจาก 2 ช่อง จราจร เป็น 4 ช่องจราจร (ไป - กลับ ข้างละ 2 ช่องจราจร) ผิวจราจรเป็นแอสฟัลท์คอนกรีต 2 ชั้น ช่องจราจรกว้างช่องละ 3.50 เมตร ไหล่ทางด้านนอกกว้างข้างละ 2.50 เมตร และด้านในกว้าง 1.50 เมตร มีเกาะกลางแบบ Depressed Median และเพื่อสร้างความปลอดภัยให้แก่ชุมชน กรมทางหลวงยังได้ทําการก่อสร้าง "วงเวียนปลอดภัยเชื่อมใจชุมชน" บริเวณ กม.14+550 และ กม.14+955 (ชุมชนป่าตึง) บริเวณใต้สะพานข้ามแม่น้ําปิงโดยการออกแบบจุดตัดและทางแยกเดิม ให้เป็นระบบการควบคุมทางแยกโดยการใช้วงเวียนขนาดเล็กแทน ซึ่งเมื่อทําการก่อสร้างแล้วเสร็จจะช่วยลดการเกิดอุบัติเหตุและทําให้ชุมชนบริเวณดังกล่าวเกิดความปลอดภัยมากยิ่งขึ้น
ทั้งนี้ ทางหลวงหมายเลข 121 สายทางเลี่ยงเมืองเชียงใหม่รอบนอก ตอน 1 เหมืองกุง – ต้นเปา จะทําให้ผู้ใช้เส้นทางสามารถเดินทางได้สะดวกรวดเร็ว แก้ไขปัญหาการจราจร รวมถึงเพิ่มความปลอดภัยในการเดินทางให้แก่ผู้เดินทาง ตลอดจนเป็นการรองรับการขยายตัวทางเศรษฐกิจ ผังเมืองและอุตสาหกรรมการท่องเที่ยวของจังหวัดเชียงใหม่ กรมทางหลวง ขอความร่วมมือผู้ใช้ทาง “ขับรถมีน้ําใจ รักษาวินัยจราจร” ขับขี่ด้วยความระมัดระวังเพื่อความปลอดภัยของผู้ร่วมทาง หากท่านไม่ได้รับความสะดวกในการใช้เส้นทางดังกล่าว สามารถติดต่อได้ที่ แขวงทางหลวงเชียงใหม่ที่ 2 โทร 0 5326 0676 หรือ สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-กระทรวงยุติธรรม พิจารณาให้ความช่วยเหลือประชาชนให้เข้าถึงความยุติธรรม
วันเสาร์ที่ 23 มิถุนายน 2561
กระทรวงยุติธรรม พิจารณาให้ความช่วยเหลือประชาชนให้เข้าถึงความยุติธรรม
กระทรวงยุติธรรม พิจารณาให้ความช่วยเหลือประชาชนให้เข้าถึงความยุติธรรม
ในวันศุกร์ที่ ๒๒ มิถุนายน ๒๕๖๑ เวลา ๑๓.๓๐ น.
ณ ห้องประชุมกองทุนยุติธรรม ชั้น ๒๒ อาคารซอฟต์แวร์ปาร์ค ถนนแจ้งวัฒนะ จังหวัดนนทบุรี
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมคณะอนุกรรมการให้ความช่วยเหลือกรุงเทพมหานคร
และที่เกินอํานาจของคณะอนุกรรมการให้ความช่วยเหลือประจําจังหวัด
เพื่อพิจารณาคําขอรับความช่วยเหลือประชาชน ประจําเดือนพฤษภาคม ๒๕๖๑
ในการดําเนินคดี จํานวน ๑๕ ราย ๒๔ เรื่อง และการขอปล่อยตัวชั่วคราวผู้ต้องหาหรือจําเลย จํานวน ๔๒ ราย
ทั้งนี้ ตั้งแต่เดือน ตุลาคม ๒๕๖๐ – พฤษภาคม ๒๕๖๑ สํานักงานกองทุนยุติธรรม
ได้รับคําขอรับความช่วยเหลือจากประชาชน จํานวน ๑,๐๓๐ ราย ซึ่งอยู่ในความรับผิดชอบของคณะอนุกรรมการ
ให้ความช่วยเหลือกรุงเทพมหานครฯ จํานวน ๙๒๑ ราย โดยมีผลการพิจารณาแล้วทั้งสิ้น ๔๘๘ ราย จําแนกเป็น
อนุมัติ จํานวน ๒๗๗ ราย ไม่อนุมัติ จํานวน ๑๓๗ ราย ยุติเรื่อง จํานวน ๗๔ ราย และอยู่ระหว่างดําเนินการ ๓๕๕ ราย
นอกจากนี้ มีประชาชนขอรับความช่วยเหลือในโครงการ I’m here to help
ช่วงเดือนกุมภาพันธ์ – พฤษภาคม ๒๕๖๑ มีคําขอทั้งสิ้น จํานวน ๗๘๘ ราย โดยมีผลพิจารณาไปแล้ว
จํานวน ๑๔ ราย จําแนกเป็น อนุมัติ จํานวน ๓ ราย ไม่อนุมัติจํานวน ๑๐ ราย ยุติตําขอ จํานวน ๑ ราย
และอยู่ระหว่างดําเนินการทั้งสิ้น จํานวน ๕๐๖ ราย
รัฐบาลไทย-ข่าวทำเนียบรัฐบาล-มาตรการที่สถานบริการหรือสถานประกอบการต่างๆ ที่ได้รับการผ่อนคลายมาตรการล็อคดาวน์ ควรปฏิบัติ มีอะไรบ้าง ??
วันอังคารที่ 2 มิถุนายน 2563
มาตรการที่สถานบริการหรือสถานประกอบการต่างๆ ที่ได้รับการผ่อนคลายมาตรการล็อคดาวน์ ควรปฏิบัติ มีอะไรบ้าง ??
มาตรการที่สถานบริการหรือสถานประกอบการต่างๆ ควรปฏิบัติ มีอะไรบ้าง ??
Q :มาตรการที่สถานบริการหรือสถานประกอบการต่างๆ ที่ได้รับการผ่อนคลายมาตรการล็อคดาวน์ ควรปฏิบัติ มีอะไรบ้าง??
A : 1.ตั้งจุดวัดไข้คัดกรองทุกคนที่เข้าพื้นที่ และให้สวมหน้ากากอนามัย/หน้ากากผ้า
2.จัดทางเข้าออกทางเดียว โดยมีการจัดตั้งแอลกอฮอล์และเจลล้างมือ
3.จัดพื้นที่ให้บริการโดยเว้นระยะห่าง1-2เมตร โดยจํากัดจํานวนคนและระยะเวลาการรับบริการแต่ละครั้ง
4.ทําความสะอาดพื้นผิวที่มีการสัมผัสร่วมกัน อาทิ ราวบันได ราวจับ ปุ่มกดลิฟต์ ห้องน้ํา ก๊อกน้ํา โต๊ะ ทุก2ชั่วโมง
รัฐบาลไทย-ข่าวทำเนียบรัฐบาล-กรมการค้าต่างประเทศชี้แจง กรณีปัญหาราคามะพร้าวตกต่ำ
วันพฤหัสบดีที่ 11 ตุลาคม 2561
กรมการค้าต่างประเทศชี้แจง กรณีปัญหาราคามะพร้าวตกต่ํา
กรมการค้าต่างประเทศชี้แจง กรณีปัญหาราคามะพร้าวตกต่ํา
เมื่อวันที่ 24 กันยายน 2561 นายอดุลย์ โชตินิสากรณ์ อธิบดีกรมการค้าต่างประเทศ กระทรวงพาณิชย์ ชี้แจงประเด็นข่าวปัญหาราคามะพร้าวตกต่ํา ดังนี้
1. กรณีการกําหนดราคากลางมะพร้าวไม่ได้อยู่ในความรับผิดชอบของกรมการค้าต่างประเทศ สําหรับประเด็นชะลอการนําเข้ามะพร้าว (มะพร้าวผล น้ํากะทิ และมะพร้าวขาวแช่แข็ง) จากต่างประเทศนั้น กรมฯ ตระหนักและรับทราบถึงความเดือดร้อนของเกษตรกรมาอย่างต่อเนื่อง แต่หากใช้มาตรการห้ามนําเข้า จะเป็นการขัดต่อพันธกรณีระหว่างประเทศ ดังนั้น ในชั้นนี้ เห็นว่า สามารถพิจารณานํามาตรการที่มิใช่ภาษีเข้ามาใช้ในการชะลอการนําเข้าได้
2. สําหรับการทบทวนระเบียบการนําเข้า ที่ต้องการให้มีแต่อุตสาหกรรมน้ํากะทิเป็นผู้นําเข้าและต้องแนบข้อมูลการนําเข้าย้อนหลัง 2 ปี นั้น ประเด็นนี้ กรมฯ จะส่งให้สํานักงานเศรษฐกิจการเกษตรในฐานะฝ่ายเลขานุการคณะกรรรมการพืชน้ํามันและน้ํามันพืช หยิบยกเข้าที่ประชุมคณะกรรมการฯ เพื่อพิจารณากําหนดคุณสมบัติผู้มีสิทธินําเข้าและเกณฑ์การออกหนังสือรับรองต่อไป
3. ในประเด็นบทลงโทษผู้กระทําผิดเงื่อนไขการนําเข้า กรมฯ จะส่งสํานักงานเศรษฐกิจการเกษตรในฐานะฝ่ายเลขานุการคณะกรรรมการพืชน้ํามันและน้ํามันพืช หยิบยกเข้าที่ประชุมคณะกรรมการฯ เพื่อพิจารณากําหนดบทลงโทษต่อไป
สําหรับการกวดขันการลักลอบนําเข้ามะพร้าวเถื่อน กระทรวงพาณิชย์โดยกรมการค้าภายในได้ประสานกรมศุลกากรเมื่อเดือนพฤษภาคม 2561 เพื่อเข้มงวดตรวจสอบ ปราบปรามการลักลอบนําเข้ามะพร้าวเถื่อน มิให้ส่งผลกระทบต่อเกษตรกรผู้ผลิตมะพร้าวในประเทศ
ประเด็นสําคัญ มะพร้าวเป็นสินค้าที่อยู่ภายใต้การกํากับดูแลของคณะกรรมการพืชน้ํามันและน้ํามันพืช โดยมีรองนายกรัฐมนตรีฝ่ายเศรษฐกิจ เป็นประธาน และมีผู้แทนหน่วยงานภาครัฐ อาทิ กระทรวงเกษตรและสหกรณ์ กระทรวงพาณิชย์ กระทรวงการคลัง รวมถึงผู้แทนเครือข่ายเกษตรกร ร่วมเป็นคณะกรรมการ
ข้อมูลเพิ่มเติม จากสถิติ (กรมศุลกากร) การนําเข้ามะพร้าวจากต่างประเทศในช่วง 8 เดือนแรกของปี 2561 (มกราคม – สิงหาคม) ปรากฏว่า มีการนําเข้าปริมาณ 195,303 ตัน ลดลงจากช่วงเดียวกันของปีก่อนหน้า ร้อยละ 27.03 (ปีก่อนหน้า 268,672 ตัน)
ซึ่งจากสถิติข้างต้น จะเห็นว่า การนําเข้ามะพร้าวจากต่างประเทศลดลงอย่างมีนัยสําคัญ แต่พบว่า เกษตรกรผู้ปลูกมะพร้าวกลับเดือดร้อนจากการประสบปัญหาราคาตกต่ํา ซึ่งก็มีความเป็นไปได้ว่า มะพร้าวที่สร้างความเดือดร้อนอยู่ในท้องตลาดนี้ อาจมีแหล่งที่มาไม่ถูกต้อง ดังนั้น หน่วยงานที่รับผิดชอบควรเร่งกวดขันต่อไป
-----------------------